Úradný vestník L 118 , 19/05/2000 S. 0046 - 0047



PRÍLOHA V o ochrane a zachovaní ekosystémov a biologickej diverzity morskej oblasti Článok 1 Na účely tejto prílohy a doplnku 3, definície "biologickej diverzity", "ekosystému" a "lokality" sú tie, ktoré sú uvedené v Dohovore o biologickej diverzite z 5. júna 1992. Článok 2 Pri plnení svojich záväzkov podľa dohovoru, spoločne alebo samostatne prijať opatrenia potrebné na ochranu morskej oblasti proti nepriaznivým vplyvom ľudskej činnosti ako aj na ochranu ľudského zdravia a na zachovanie morských ekosystémov a ak je to možné, na obnovenie morských oblastí, ktoré boli nepriaznivo ovplyvnené, ako aj svojho záväzku, podľa Dohovoru o biologickej diverzite z 15. júna 1992, rozvíjať stratégie, plány a programy na zachovanie a trvalo udržateľné využívanie biologickej diverzity, zmluvné strany: a) prijímajú opatrenia potrebné na ochranu a zachovanie ekosystémov a biologickej diverzity morskej oblasti a obnovenie, ak je to možné, morských oblastí, ktoré boli nepriaznivo ovplyvnené; a b) spolupracujú pri prijímaní programov a opatrení na tieto účely, na kontrolu ľudských činností identifikovaných uplatňovaním kritérií v doplnku 3. Článok 3 1. Na účely tejto prílohy je, inter alia, povinnosťou Komisie: a) vypracovávať programy a opatrenia na kontrolu ľudských činností identifikovaných uplatňovaním kritérií v doplnku 3; b) zamerať sa na: i) zozbieravanie a preskúmavanie informácií o takýchto činnostiach a ich vplyvoch na ekosystémy a biologickú diverzitu; ii) rozvíjanie prostriedkov, v súlade s medzinárodným právom, na zavedenie opatrení zameraných na ochranu, zachovanie, obnovenie alebo prevenciu, ktoré sa týkajú špecifických oblastí alebo priestorov alebo ktoré sa týkajú príslušných druhov alebo lokalít; iii) zváženie aspektov vnútroštátnych stratégií a usmernení vzhľadom na trvalo udržateľné využívanie komponentov biologickej diverzity morskej oblasti, ohľadom ich vplyvu na rôzne regióny a subregióny tejto oblasti, podľa článku 4 tejto prílohy; iv) na dosiahnutie uplatňovania integrovaného ekosystémového prístupu, podľa článku 4 tejto prílohy. c) zamerať sa tiež na to, aby sa brali do úvahy programy a opatrenia, prijaté zmluvnými stranami, na ochranu a zachovanie ekosystémov v rámci vôd, ktoré sú pod ich suverenitou a jurisdikciou. 2. Pri prijímaní takýchto programov a opatrení sa kladie náležitá pozornosť na otázku, či sa príslušné programy alebo opatrenia majú uplatňovať na celú alebo iba na špecifickú časť morskej oblasti. Článok 4 1. V súlade s predposledným bodom dohovoru, podľa tejto prílohy sa nesmie prijať žiadny program alebo opatrenie, ktoré sa týka otázky vo vzťahu k riadeniu rybárstva. Avšak, ak sa Komisia domnieva, že táto akcia je potrebná vo vzťahu k takejto otázke, dáva túto otázku do pozornosti orgánu alebo medzinárodnému orgánu, v ktorého zodpovednosti sa táto otázka nachádza. Ak je žiadúca akcia v rámci kompetencie Komisie, na doplnenie alebo podporenie akcie týchto úradov alebo orgánov, Komisia sa usiluje o spoluprácu s nimi. 2. Ak sa Komisia domnieva, že akcia podľa tejto prílohy je žiaduca vo vzťahu k otázke týkajúcej sa námornej dopravy, dáva túto otázku do pozornosti Medzinárodnej námornej organizácie. Zmluvné strany, ktoré sú členmi Medzinárodnej námornej organizácie sa usilujú o spoluprácu s touto organizáciou, s cieľom dosiahnuť vhodnú odpoveď, v relevantných prípadoch vrátane súhlasu organizácie na regionálnu alebo lokálnu akciu, berúc ohľad na akékoľvek usmernenia vydané touto organizáciou zamerané na vyznačenie osobitných oblastí, identifikáciu príslušných citlivých oblastí alebo iných záležitostí. -------------------------------------------------- Doplnok 3 Kritériá na identifikáciu ľudských činností na účely prílohy V 1. Kritériá, ktoré sa budú používať, berúc do úvahy regionálne rozdiely, na identifikáciu ľudských činností na účely prílohy V sú: a) rozsah, intenzita a dĺžka trvania posudzovanej ľudskej činnosti; b) aktuálne a potenciálne nepriaznivé účinky ľudskej činnosti na špecifické druhy, komunity a lokality; c) aktuálne a potenciálne nepriaznivé účinky ľudskej činnosti na špecifické ekologické procesy; d) nezvratnosť a trvanlivosť týchto účinkov. 2. Tieto kritériá nie sú úplne kompletné alebo rovnakej dôležitosti na posudzovanie príslušnej činnosti. --------------------------------------------------